You Are the Sunshine of My Life (Prima Vera)

«You Are the Sunshine of my Life» er en kort coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff studio i Oslo.

Stevie Wonders original-versjon av samme navn ble sluppet på singel i mars 1973. Det er også Wonder som skrev tekst og melodi. Tekstens jeg erklærer sin kjærlighet til en som betyr nærmest alt for vedkommende.

På Prima Veras versjon, har de innhentet Tom Mathisens far, Joku Fahr (egentlig John Henry Mathisen) på både trekkspill og vokal. Fahr fikk kvelden i forveien til å øve inn Stevie Wonders låt som inneholder mange akkorder, Derfor fikk han kun til de to første setningene i sangen og de blir sunget/spilt fire ganger. Siden Fahrs engelske uttale ble veldig gebrokken, ba han sønnen Tom og hans Prima Vera-makkere om han kunne få øve mer på sangen og spille den inn på nytt senere. Trioen nektet siden de syntes resultatet var veldig morsomt. Ved siden av trekkspill, ble også akustisk gitar og bass brukt i kompet. (se også Ebony & Ivory)

Prima Vera/Joku Fahrs versjon ble også utgitt i januar 1994 på Absolute Prima Vera (spor 13).

Referanser 

Prima Vera-sanger
Sanger fra 1981